એક વખત અફીણનું સેવન ર્ક્યા પછી પોપટ નશામાં આવીને સૂઈ જાય છે પછી તમે ઢોલનગારાં વગાડો તોય ખેતરના કાંઠે આવેલા વૃક્ષ ઉપરથી પોપટ ઊડતા નથી. ઉત્તર ભારતમાં નીમુચ પ્રદેશમાં ઘણું અફીણ પાકે છે. અમેરિકા-વોશિંગ્ટનનું અખબાર ‘હટિંગટન પોસ્ટ’ કહે છે કે ખેડૂતો કે બીજા લોકો પોપટને ઘાયલ કરે તે પછી તેની સારવાર કરનારા ખાસ ડોક્ટરો પણ રાખે છે. મૈસુરમાં ડો. સર ગણપતિ સચ્ચિદાનંદ સ્વામીનું દવાખાનું પક્ષીઓ અને ખાસ કરીને ઘવાયેલા પોપટની સારવાર કરે છે. સચ્ચિદાનંદજીએ શુકવન- પેરટ પાર્ક (PARROT PARK) ઊભો કર્યો છે. આ પાર્કમાં ભાત ભાતના પોપટ મળે છે. અહીં બીજાં ઘવાયેલાં પક્ષીની સારવાર પણ થાય છે. પરંતુ પોપટને સ્પેશિયલાઈઝ્ડ સારવાર મળે છે. સ્વામી સચ્ચિદાનંદ શ્રદ્ધાભરી વાત કરે છે કે તમારા સ્વજન જેનો સ્વર્ગવાસ થયો હોય તેને પાળેલો પોપટ તમારો સંદેશો પહોંચાડે છે! પરંતુ તે માટે સ્વામીજી તેને ટ્રેઈનિંગ આપે છે! આફ્રિકાના ઘણા લોકો મોંઘા ભાવે સ્પેનમાંથી પોપટ ખરીદે છે. તે પોપટ 400 ડોલરમાં મળે છે. એક ‘મોર્ગન’ નામનો પોપટ સ્પેનિશ ભાષા જાણે છે. આ પોપટને ફિલ્મ જોવા લઈ જાય તો ફિલ્મની વાર્તા પોપટ યાદ રાખે છે. મોર્ગન નામના પોપટે ‘ધ ગુડ- ધ બેડ (BAD) એન્ડ અગલી (UGLY)’ નામની ફિલ્મ જોઈને તેના માલિકને કહ્યું કે તમે સારા માનવ બનજો, પ્રેમાળ બનજો અને માત્ર પોપટ જ નહીં તમામ પશુ-પંખીને પ્યાર કરજો.